stanford-oval/wikipedia huggingface dataset:
גוסטב קיליאן
ביוגרפיה > פעילותו הרפואית במנהיים, פרייבורג וברלין

מכיוון שלא השיג משרה קבועה בפרנקפורט במאי 1886 עבר קיליאן לברלין, על מנת להתמחות ברפואת אף אוזן גרון אצל ברנהרד פרנקל (1911-1836), הרמן קראוזה (1921-1848) וארתור הארטמן.
ב-17 בינואר 1887 התיישב קיליאן במנהיים וב-2 ביוני אותה שנה התחתן עם בחירת ליבו, הלנה היין.
בשנפטר וילהלם האק באופן פתאומי בשנת 1887 עבר קיליאן לפרייבורג כמנהל זמני של הפוליקליניקה לאף אוזן גרון של האק. בו זמנית ניהל בפרייבורג מרפאה פרטית בין השנים 1911-1887.
ב-1888 הוסמך קיליאן כמומחה בלרינגולוגיה ולרינולוגיה ומונה למרצה בכיר ליורשו הרשמי של האק בקליניקה.
ב-1890 סיים את עבודת ההתמחות שלו "על הבורסה והשקדיים של הלוע" וב-1892 התמנה קיליאן פרופסור שלא מן המניין ועבר עם אשתו לגור בככר פאהרנברג בפרייבורג, לבית שבו נולד בנו הראשון. ב-1894 התמנה לפרופסור מן המניין וב-1899 היה למנהל הקליניקה לגרון ואף בפרייבורג אם בריסגאו.
ביוגרפיה > ברונכוסקופיה

קיליאן תרם תרומות מהפכניות בתחום אבחונן וטיפולן של מחלות המעברים התת-גרוניים, במיוחד באבחונם ובהסרתם של גופים זרים בסימפונות באמצעות הטכניקה החדשה של הבקרה הברונכוסקפית. הוא תרגל בדיקות על שרת בדימוס של בית החולים פרייבורג, שהסכים לזאת תמורת תשלום
בשנת 1897 הוא פרסם את מחקריו על הברונכוסקופיה הישירה, ועל השגת תמונה בראי של הקנה והסימפונות הראשיים, בעזרת לרינגוסקופ קירשטיין, שכונה כך לפי שמו של הפנימאי הברלינאי אלפרד קירשטיין (1922-1863). באותה שנה ' ב-30 במרץ 1897 הסיר קיליאן לראשונה גוף זר שנתקע בסימפון. המטופל היה איכר בן 63 מהרי היער השחור שתוך כדי שתיית מרק שאף בטעות עצם של חזיר לתוך סימפון ימני דרך הקנה. הוא התחיל לסבול מקוצר נשימה, משיעולים וגניחות דם. בשל דבר קיליאן לא נדרש לפיום קנה, אלא השתמש בברונכוסקופ ובמלקחיים. עד אז אף רופא להעז לחדור מעבר לפיצול הקנה. ב-1898 דיווח קיליאן בכנס רפואי בהיידלברג על עוד שלושה מקרים שבהם הצליח להוציא שלושה גופים זרים דומים.
שיטת הברונכוסקופיה הקשיחה שהמציא קיליאן שימשה למשך 70 שנה כשיטת אבחון סטנדרטית וכשיטת טיפול.
ביוגרפיה > פעילותו בברלין

קיליאן שאף לשיפור האבחון והטיפול בתחום מקצועו, ביקש לשכלל את הלרינגוסקופיה וב-1902 עסק בניתוח הרדיקלי של מערות הגולגולת. אחד התלמידים שלו באותה תקופה היה הרופא יפני קובו אינוקיצ'י.
ב-1906 כשנה אחרי הקמת בית החולים על שם רודולף פירכו ברובע ודינג בברלין נפתחה שם מחלקה לאף אוזן גרון שהגיעה להישגים רבים תחת ניהולו של ארתור הרטמן, אותו הכיר קיליאן היטב מתקופת לימודיו בברלין.
תרומותיו פורצות הדרך של קיליאן זיכו אותו להכרה רשמית וב-1907 התמנה לפרופסור מן המניין לשם כבוד באוניברסיטת פרייבורג. הוא יצא באותה שנה למסע בן שלושה חדשים בארצות הברית ובקנדה להזמנת החברה לרפואת אף אוזן גרון בצפון אמריקה. הוא ביקר בניו יורק, וושינגטון די. סי., פיטסבורג, סינסינטי, שיקגו, באפלו, מונטריאול, בוסטון, אולבני.
בשנת 1911 עבר קיליאן לברלין בה קיבל משרה בבית החולים שאריטה, כפרופסור מן המניין באוניברסיטת ברלין וכ"יועץ חשאי לרפואה", תואר כבוד שהיה נהוג בקיסרות הגרמנית.
הוא הביא איתו שותפים לפעילות מפרייבורג, את מקסילימיאן ויינגרטנר ואת ולטר אלברכט.
בהגיעו לברלין שאף קיליאן למזג את המחלקות לגרון ואף (שנוהלה על ידי פרנקל) עם המחלקה לאוזניים שבניהולו של טראוטמן ואחר כך של קרל אדולף פאסו, מחלקות שראשיהם היו ביריבות ארוכת שנים.
קודמו בתפקיד, ברנהרד פרנקל, מסר לו עוד ב-25 במאי 1911 שראה בו יורש ראוי. עקב פעילותו בתחום החדשני של ברונכוסקופיה, על אף התככים והתנגדויות, ב-1 באוקטובר 1911 היה קיליאן לראש הקתדרה לרפואת אף אוזן גרון. בנסיבות אלה נאלצה החברה לכלי רפואה פ.ל פישר ששיתפה פעולה איתו בפרייבורג לעבור לברלין ללואיזנשטראסה 64 ממש מול בית החולים שאריטה. חברה זו הייתה אחראית לייצור הספקולום ע"ש קיליאן והאזמל על שם קיליאן-קלאוס.
כבר ב-1897 הסכים משרד הבריאות (המנכ"ל פרידריך אלטהוף) למיזוג מחלקת אוזניים עם האגף לאף וללוע בתוך מחלקה מאוחדת משופצת.
הבניין החדש של המחלקה לאף אוזן גרון נחנך ב-4 במאי 1901. מבחינה אדריכלית תוכננה המחלקה כך שחדרי החולים הוצבו בחלק הדרומי, בעוד שחדרי הניתוח נבנו בחלק המערבי, לפי צורכי תאורה מתאימה. בקומת קרקע מוקם השרות המרפאתי עם כניסה נפרדת מלואיזנשטראסה. בשנים 1907–1908 דאג קיליאן שהמרפאה לקלינאות תקשורת של גוצמן תסופח גם היא למחלקת האף אוזן גרון. הוא דאג גם שכל המתמחים יעשו סטאז' גם ביחידה הזאת.
המצאה נוספת של קיליאן הייתה בשנת 1908 הלרינגוסקופיה התלויה. קיליאן לא כתב מונוגרפיות על הברונכוסקופיה וספר כזה נכתב על ידי תלמידיו.
הוא כתב ספר על הלרינגוסקופיה התלויה (Die Schwebelaryngoscopic 1920) ויחד עם פוס - ספר על ניסיונו ברפואה הצבאית - Gehörorgan,
Obere Luft und Speisengänge (איבר השמיעה, דרכי הנשימה העליונות ודרכי הבליעה 1921)
ביוגרפיה > אחרי מלחמת העולם הראשונה

במאי 1918 הוזמן קיליאן לשוודיה למסע הרצאות באופסלה וסטוקהולם כדי להציג שם את פיתוחיו בתחום הברונכוסקופיה. שם התוודע לארתור אדוואד אף טורסלס (1953-1864) ולהמצאותיו בתחום הרדיו-אונקולוגיה - שתלי הרדיום, שבישרו את הבראכיתרפיה
בשנת 1920 הוכר כ-פרופסור מן המניין של הפקולטה לרפואה בברלין ולמשך זמן מה כיהן כדקאן שלה.
בשנת 1921 נפטר קיליאן באופן פתאומי אחרי ניתוח בבטן, כתוצאה מקרצינומה של המעי הגס
קיליאן הובא לקבורה בבית קברות בפרייבורג אם ברייסגאו.
חייו הפרטיים

בנו, הנס קיליאן או בשמו המלא, הנס פרנץ אדמונד קיליאן (1982-1892) היה גם כן רופא. הוא ייסד בשנת 1923 את כתב העת הגרמני להרדמה ואילחוש "Narkose und Anästhesie . הוא היה גם סופר וכתב שנת 1957 את ספר הזיכרונות " Hinter uns steht nur der Herrgott. Ein Chirurg erinnert sich.(מאחורינו עמד רק אלהים. כירורג נזכר). הבן השני של קיליאן, פטר, נפל עם מטוסו כקצין של חיל האוויר הגרמני בשנת 1918. הוא פיתח דלקת קרום המוח מוגלתית ו, חרף הניתוח שנערך על ידי אביו, נפטר.
מונחים רפואיים הקשורים לשמו

ניתוח קיליאן - ניתוח בשימוש בסינוסיטיס מצחי. לצורך ניקוז המוגלה, חתך בקיר הקדמי של המערה (סינוס) המצחית, כריתת הרקמה החולה' הסרת חלק מעצם המצחי והיווצרות חיבור קבוע עם האף,
שיטה זו הייתה תרומה חלוצית לכירורגיית האף והייתה השיטה המועדפת בכל העולם עד שנת 1960 כשהוחלפה בהדרגה. היא עדיין בשימוש במצבים מסוימים.
האגד של קיליאן - השריר המכווץ התחתון של הלוע
פוליפ קיליאן - פוליפים המופיעים בתוך מערת אף או בחלל האף, במיוחד פוליפ אנטרו-כאונלי שמקורו בסינוס המקסילרי.
המשולש של קיליאן והקרמן - (לפי שמותיהם של קיליאן ושל ל.ו.פ. הקרמן 1817–1888) - אזור משולש בקיר הלוע בין הסיבים האלכסוניים של השריר המכווץ התחתון של הלוע והסיבים הרוחביים של השריר הקריקופרינגיאלי - דרכו נוצר הסעיף על שם צנקר
הסעיף על שם קיליאן-ג'יימיסון - סעיף של הוושט מעל הסוגר הוושטי העליון
הלרינגוסקופ התלוי על שם קיליאן-לינץ' (לפי שמותיהם של קיליאן ושל רוברט קלייד לינץ') - משמש לבדיקה ישירה של הגרון
הספקולום על שם קיליאן - ספקולום אפי בעל להבים קצרים או ארוכים וידיות- משמש בבדיקת חלל האף (רינוסקופיה קדמית), חסימת הדימום באף, בניתוח מחיצת האף (ספטופלסטיה), ניתוח הפחתת קונכיות האף, כריתת פוליפים באף, הוצאת גופים זרים וכו'
הקנית (קנולה) האנטרלית על שמותיהם של קיליאן ופון אייקן - לבדיקת האף
המפסלת האפית על שם קיליאן - משמת בניתוחי מחיצה
ממשכיו

בין הרופאים שעבדו עם קיליאן הצטיינו פון אייקן, זייפרט, ברינינגס, ולטר אלברכט, מקסימיליאן ויינטגרטנר, קובו אינוקיצ'י וכו'
פרסים ואותות כבוד

דקאן של הפקולטה לרפואה באוניברסיטת ברלין
1921 - נבחר ליושב ראש הכנס הבינלאומי ללרינגולוגיה בברלין
הנצחה

1997 - לרגל מלאת מאה שנה לברונכוסקופיה הראשונה של קיליאן, הונפקה מדליה לזכרו על ידי הכנס העולמי לברונכולוגיה ולהתערבויות בראות WCBIP
כתביו (מבחר)

Über die Bursa und Tonsilla pharyngea. 1888.
Die Untersuchung der hinteren Larynxwand. 1890.(חקר הקיר האחורי של הגרון)
Die Nebenhöhlen der Nase in ihren Lagebeziehungen zu den Nachbarorganen. 1903.
Die Schwebelaryngoskopie und ihre praktische Verwertung. 1920. (הלרינגוסקופיה בתליה והשימוש בה בפרקטיקה)
Die submucöse Fensterresektion der Nasenscheidewand. In: Archiv für Laryngologie und Rhinologie. 16, 1904, S. 362–387.
The origin of choanal polipi. In: The Lancet. 2, 1906, S. 81–82. (מקורם של הפוליפים הכאונלים)
Über die Behandlung von Fremdkörpern unter Bronchialstenosen. Freiburg.(על הטיפול בגופים הזרים מתחת להיצרויות הסימפונות)
Die Schwebelaryngoskopie. In: Arch Laryngol Rhinol. 26, 1912, S. 277–317. (הלרינגוסקופיה בתלייה)
Zur vergleichenden Anatomie und vergleichenden Entwicklungsgeschichte der Ohrmuskeln. 1890.(על האנטומיה ההשוואתית וההתפתחות השוואתית של שרירי האוזן)
Die Ohrmuskeln des Krokodiles nebst vorläufigen Bemerkungen über die Homologie des Musculus stapedius und des Stapes. In: Jenaische Zeitschrift für Naturwissenschaft. 24. Bd. (n.F. 17 Bd.) 1890.
Zur Anatomie der Parovarialcysten. In: Archiv für Gynäkologie. Volume 26, Issue 3, 1885, S. 460–477.(האנטומיה של הציסטות הסב-שחלתיות)
לקריאה נוספת

2005 Sue Bartolucci, Pat Forbis - Stedman's Medical Eponyms second edition Lippincott, Williams & Wilkins, Baltimore, Maryland
הערות שוליים

1 2 3  Sepaintner, Otnad 2011
1 2  1965 F.Zöllner
1 2 3  R.Campos Meirelles, R.Machado Neves-Pinto 2005
↑  Whonamedit
↑  Oxford reference
↑  ENT Instruments
↑  T.S Panchabhay, A.C.Mehta 2015
| --- | --- |
בקרת זהויות :  NLI: 987007290856205171  GND: 11617157X  ISNI: 0000 0000 7257 2113  LCCN: no2011145364  NKC: xx0108121  NTA: 174405839  SUDOC: 121814068  VIAF: 15512933   WorldCat (עם VIAF): 15512933 
קיליאן מבצע אסופגוסקופיה לפי שיטת מיקוליץ
קיליאן מבצע ברונכוסקופיה
גוסטב קיליאן באמצע אנשי מחלקתו בבית החולים שאריטה בשנת 1912. לצידו בחליפה שחורה -הרמן גונצמן
דיקסי פלייר

| --- | --- |

Dixie Flyer  (פרסומת של היצרן משנת 1916)
 מאפיינים כלליים
 יצרן:  Dixie Motor Car Company
 שנות ייצור:  1916 – 1923
 הרכבה:  ארצות הברית ארצות הברית
 מודל קודם:  אין
 מודל אחריו:  Modell H (1923-1920)
 בסיס גלגלים:  2,845 מ"מ
 מפרט טכני
 מנוע:  4 צילינדרים,  המפיק 17 כ"ס
 הילוכים:  תמסורת ידנית
"דיקסי פלייר" (פרסומת היצרן לדגם משנת 1922)
"דיקסי פלייר", שנת 1919
דיקסי פלייר (באנגלית: Dixie Flyer) היא מכונית בסגנון גוף "Torpedo (car)" (אנ') מתוצרת Dixie Motor Car Company  אשר יוצרה בין השנים 1916 – 1923 בארצות הברית.
תצורות "דיקסי פלייר"

סדאן (Touring), 4 דלתות.
רודסטר - 2 דלתות, 2 מושבים.
קבריולה - 4 מושבים, 4 דלתות (מחיר הדגם בשנת 1916 עמד על 775 דולר (בארצות הברית).
קופה - 2 דלתות.
"דיקסי פלייר"

"דיקסי פלייר" שווקה תחת הסיסמה "המכונית ההגיונית" ("The Logical Car").
מפעל היצרן מוקם בעיר לואיוויל במדינת קונטיקט.
מנוע קדמי, מנוע בנזין 4 צילינדרים מתוצרת "Lycoming Engines" (אנ') ומאוחר יותר מתוצרת "Allan Herschell Company" (אנ').
שני מאפיינים מובהקים של "דיקסי פלייר" המוקדמים היו: השמשות הקדמיות האנכיות שלהם ששולבו ישירות על בסיס המצנפת המעוגלת, כך שהיא נחתכה קעורה בתחתית, מה שהיה יוצא דופן באותה תקופה והרדיאטור המותקן על מצנן הקפיצים. תכונה אחרונה זו הייתה הפחתת הרטט, כמו גם עומס על השלדה.
בין השנים 1918 – 1921 לאחר מלחמת העולם הראשונה, מכירות דגמי "דיקסי פלייר" שופרו משמעותית.
הערות שוליים

↑  Burness, Tad, Monstrous American Car Spotter's Guide, Motorbooks International Publishers, 1986, p.77
↑  Kimes, Beverly Rae. Standard Catalog of American Cars: 1805-1942 (Iola, WI: Krause Publications, 1996), p.456.
↑  George Nick Georgano (Chefredakteur): The Beaulieu Encyclopedia of the Automobile. Fitzroy Dearborn Publishers, Chicago 2001, ISBN 1-57958-293-1, S. 441
↑  "דיקסי פלייר" oldautonews.com/dixie-flyer-automobile
↑  Beverly Rae Kimes, Henry Austin Clark Jr.: Standard catalog of American Cars. 1805–1942. Digital Edition. 3. Auflage. Krause Publications, Iola 2013, ISBN 978-1-4402-3778-2, S. 456–457
↑  "דיקסי פלייר" americanhistory.si.edu/collections/search/object
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "דיקסי פלייר".
גרטיאנוס

מטבע של גרטיאנוס
גרטיאנוס (בלטינית: Gratianus; נולד ב-23 במאי 359 נרצח ב-25 באוגוסט 383 בליון) היה קיסר של הקיסרות הרומית המערבית בין השנים 375 ל-383. הוא היה בנו של ולנטיניאנוס הראשון, ומונה על ידו לשמש כאוגוסטוס לצידו, לאחר מותו הפך לשליט של האימפריה המערבית, הוא איחר מלהגיע לקרב אדריאנופול בו נהרג דודו האוגוסטוס ואלנס. גרטיאנוס עסק בעיקר בלחימה בלתי פוסקת מול שבטים גרמאנים אך בסיכומו של דבר מהלכיו השגויים בפיקוד על הלגיונות הציתו מרד והוא נרצח בידי קצין מצבאו.
שלטונו הקצר הוא בעל חשיבות כנקודת ציון בעיקר בתולדות הכנסייה הנוצרית מאחר שגרטיאנוס, ביחד עם האוגוסטוס תאודוסיוס הראשון הוציאו צווים כנגד עבודת אלילים והפכו את עקרונות הנצרות שנקבעו על ידי ועידת ניקיאה לחוק ובכך קבעו כי שאר הזרמים הנוצריים הם מינות וכפירה.
קורות חייו > רקע

לאחר מותו הפתאומי של האוגוסטוס יוביאנוס בספטמבר 364 התכנסו מפקדי הצבא לבחור שליט חדש ולאחר שמספר מועמדים אחדים נפסלו הם החליטו לבחור בולנטיניאנוס הראשון ביום 26 בפברואר 364 שלאחר מכן בחר באחיו ואלנס כשליט לצידו שיהיה אחראי על השלטון בחלק המזרחי של האימפריה. הוא קבע את מקום מושבו במילאנו משם שלט על איטליה, גאליה, אפריקה, ואיליריה (חבל ארץ במערב הבלקן) וואלנס קבע את בירתו בקונסטנטינופול.
קורות חייו > אוגוסטוס של האימפריה הרומית

גרטיאנוס נולד בשנת 359 בסירמיום (סרמסקה מיטרוביצה) בנו של ולנטיניאנוס ואימו מרינה סבארה.
בשנת 367 התמנה על ידי אביו לאוגוסטוס והשניים שלטו ביחד על האימפריה המערבית. מינוי זה נחשב ליוצא דופן מאחר שבדרך כלל מינה האוגוסטוס שליט נמוך בדרגה כקיסר, מתוך כוונה שבעתיד יירש הקיסר את מקומו ויועלה לדרגת אוגוסטוס בעצמו.
בשנת 374 התחתן גרטיאנוס עם פלאביה מקסימה קונסטנטיה בתו בת ה 12 של הקיסר המנוח קונסטנטיוס השני, נישואים שקשרו את השושלת השולטת עם השושלת המייסדת של קונסטנטינוס "הגדול" מהלך שנתן לשליטים החדשים כסות של לגיטימציה והבטיח את אהדת המוני העם הרומאי ואזרחי הפרובינציות. קונסטנטיה מתה בשנת 383 מבלי לשלזוג המלכותי יהיו ילדים.
ב 17 בנובמבר 375 מת ולנטיניאנוס לפתע וגראטיאנוס הפך, בגיל 16, לשליט בפועל של האימפריה הרומית. ביום 22 בנובמבר הכריזו מפקדי הצבא של הלגיונות הרומאיים בגאליה על ולנטיניאנוס השני, בנו של ולנטיניאנוס הראשון ואשתו השנייה יוסטיניה,  כאוגוסטוס. בשלב זה נשלטה האימפריה על ידי 3 אנשים שנשאו את התואר אוגוסטוס אך התקשו להחזיק במושכות השלטון והיו תלויים בהחלטות ראשי הצבא עליו פיקדו.
במהלך שנת 378 עמד גרטיאנוס בראש סדרת קרבות בגאליה ומעבר לנהר הריין שנוהלה על ידי מפקדי הצבא - חלקם מלכים של פדרציית שבטים גרמאניים.
ביום 9 באוגוסט 378 נהרג האוגוסטוס ואלנס בתום יום הקרב הידוע בשם קרב אדריאנופול  מול קואליציה של שבטים גרמאניים שעיקרם קבוצות שבטים גותיים שנדחפו אל תוך שטחי האימפריה הרומית בלחץ פלישה הונית. שבטים אלו התקבלו תחילה אל תוך שטחי האימפריה אך עימותים וחיכוכים בין הרומאים לגותים הביאו למרידה רבתי ששיאה הגיע בהתנגשות בין הצבאות, המורדים הגותים זכו בניצחון מכריע. חלק גדול מהצבא הרומי הושמד והקיסר ולאנס נהרג. הגותים, חסרי אימון וציוד צבאי מתאים לא הצליחו לממש את ניצחונם ולכבוש ערים מרכזיות של האימפריה אך הצליחו להגיע בתום המרד להסכם שלום עם הרומאים. הקרב נחשב לאחת התבוסות הצבאיות הקשות בהיסטוריה של צבא האימפריה הרומית, וכנקודת ציון היסטורית שמסמנת את תחילת התהליך הארוך שסופו נפילת האימפריה הרומית המערבית.
מותו של גרטיאנוס

בסיכומו של דבר גרטיאנוס איבד את אהדת מפקדי צבאו משקשר את עצמו לפחות למראית עין ליחידת שומרי ראשו שהורכבה מקשתים משבטים אלאניים. נס המרד הורם על ידי מגנוס מקסימוס מפקד הצבא הרומאי בבריטניה שחצה את תעלת למאנש בראש כוח צבאי גדול, בסדרת עימותים שנערכה באזור פריז ננטש גרטיאנוס על ידי צבאו ונאלץ לברוח לליון שם הוא נתפס על ידי המושל הרומאי, הוסגר למורדים והוצא להורג ביום 25 באוגוסט 383.
איסור על פולחן פאגאני

בשנים האחרונות לשלטונו פעל גרטיאנוס כנגד הפולחן הפאגאני. בסדרת צווים שיצאה בשנת 382 אסר גרטיאנוס על פולחן פאגאני והורה על סגירת המקדשים ומקומות הפולחן כולל המקדשים המרכזיים ברומא. במקביל פעל גרטיאנוס לקטוע את המקורות הכספיים לפולחן והורה על הפסקת התשלומים, ההקלות הכספיות, מתן ההקדשים והתרומות למקדשים ולכוהנים ואף ציווה על החרמת הרכוש הקיים לטובת אוצר המדינה.
לקריאה נוספת

אדוארד גיבון, שקיעתה ונפילתה של הקיסרות הרומאית, עברית: אריה ענבי, הוצאת "ספרי זהב", תל אביב, 1955. (הספר בקטלוג ULI)
The Cambridge Ancient History. Volume 13: The Late Empire, AD 337–425 Edited by Averil Cameron, University of Oxford, Peter
Garnsey, University of Cambridge 2005
Jones, Arnold Hugh Martin, The Later Roman Empire, 284–602: A Social, Economic and Administrative Survey (Baltimore: Johns Hopkins University, 1986)
דוד מלך ישראל חי וקיים

הכיתוב דוד מלך ישראל חי וקיים בקבר דוד המלך
דָּוִד מֶלֶךְ יִשְׂרָאֵל חַי וְקַיָּם הוא משפט שמקורו בתלמוד הבבלי כמילת קוד שנועדה להודיע על מולד הלבנה בזמן גזירת שמד. בליטורגיה היהודית התקבל המשפט כתוספת לברכת הלבנה. למשפט חוברו מספר לחנים, והוא הפך לשיר עממי בקרב יהודים.
מקור

בתלמוד הבבלי במסכת ראש השנה מסופר שרבי ביקש מרבי חייא לקדש את החודש ולאחר מכן לשלוח לו כסימן את המשפט דוד מלך ישראל חי וקיים.
אמר ליה רבי לרבי חייא זיל לעין טב וקדשיה לירחא, ושלח לי סימנא, דוד מלך ישראל חי וקיים
על אף שהמשפט הוזכר בתלמוד כסימן בלבד, קיים קונצנזוס בפרשנות המסורתית כי יש למשפט משמעות בפני עצמו. לפי רוב הפרשנים ההקבלה במשפט היא בין דוד לירח ובין המולד לחי וקיים.
פרשנות

הפרשנים מציינים פסוק המלמד על השוואה בין דוד המלך לירח. ”זַרְעוֹ לְעוֹלָם יִהְיֶה וְכִסְאוֹ כַשֶּׁמֶשׁ נֶגְדִּי. כְּיָרֵחַ יִכּוֹן עוֹלָם וְעֵד בַּשַּׁחַק נֶאֱמָן סֶלָה”. בפירוש רבינו בחיי על התורה מוסבר כי פרץ וזרח בני יהודה מקבילים לירח ולשמש, ודוד המלך שמוצאו מפרץ נקרא ירח. דוד גם נקרא בפסוק "הקטן" וכן הירח נקרא "המאור הקטן". מפרץ ועד לצדקיהו המלך האחרון מבית דוד ישנם 29 דורות כנגד 29 ימי מחזור הלבנה, מאברהם אבינו עד לשלמה המלך ישנם 15 דורות כנגד ימי מילויה ולאחריו 15 דורות נוספים כנגד ימי חסרונה.
את המילים "חי וקיים" מסבירים חלק מהמפרשים על פי מאמר חז"ל "כל תלמיד חכם שאומרים דבר שמועה מפיו בעולם הזה שפתותיו דובבות בקבר", ומאחר ובכל דור קוראים היהודים בספר תהילים המיוחס לדוד המלך, הוא נחשב תמיד "חי וקיים". יש שביארו שהכוונה לזרעו של דוד שיהיה קיים לעולם ותחזור מלכותו בביאת המשיח. החיד"א כתב כי דוד נחשב חי וקיים כיוון שלא ישן שיתין נשמין וגם בחייו לא טעם טעם מיתה. בחז"ל ישנן מימרות דומות כמו "יעקב אבינו לא מת", או תשעה נכנסו בחייהם לגן עדן.
בפולקלור היהודי קיים סיפור לפיו דוד המלך חי בפועל בעיר לוז שבה המוות לא שולט, והציל יהודים מגזירות השולטן בטורקיה.
לחנים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
בין הלחנים שנכתבו להיגד ישנם כמה לחנים של הרב שלמה קרליבך אותם נוהגים לעיתים רבות לשיר בשמחות יהודיות ובפרט בחתונה וברית מילה. כמו כן ישנו לחן עממי משנות החמישים המושר במסגרת שירי ילדים. וכן לחנו של מרדכי זעירא.
לקריאה נוספת

הרצליה ברון ואורה ליפשיץ (עורכות), דוד מלך ישראל חי וקים?, הוצאת סימור, 1997
גבריאל גולדמן, דוד מלך ישראל חי וקיים בתוך "אלומת אור", ה'תשס"ו, עמודים 133 - 145
יובל שרלו, דוד מלך ישראל חי וקיים, בתוך "היא שיחתי" ה'תשע"ג, עמודים 181 - 187
הערות שוליים

↑  תלמוד בבלי, מסכת ראש השנה, דף כ"ה, עמוד א'
↑  פירוש רש"י לתלמוד ראש השנה כה. בפירושו השני.
↑  ספר תהילים, פרק פ"ט, פסוקים ל"ז–ל"ח מובא בפירוש רש"י לתלמוד
↑  ספר שמואל א', פרק י"ז, פסוק י"ד
↑  ספר בראשית, פרק א', פסוק ט"ז
↑  חצרון, רם, עמינדב, נחשון, שלמון, בועז, עובד, ישי, דוד, שלמה, רחבעם, אביה, אסא, יהושפט, יהורם, אחזיהו, יואש, אמציה, עזיהו, יותם, אחז, יחזקיה, מנשה, אמון, יאשיהו, יהואחז, יהויקים, יהויכין, צדקיהו.
↑  אברהם, יצחק, יעקב, יהודה, פרץ, חצרון, רם, עמינדב, נחשון, שלמון, בועז, עובד, ישי, דוד, שלמה.
↑  ספירת הדורות לפי פירוש זה אינה ברורה. (לפי סדר הדורות המקובל 16 דורות הפרידו בין שלמה לצדקיהו)
↑  רבינו בחיי על בראשית לח באתר ויקיטקסט
↑  תלמוד בבלי, מסכת בכורות, דף ל"א, עמוד ב'
↑  יצחק אלחנן ספקטור, נחל יצחק בהקדמת הספר אות י'
↑  ערוך השולחן על שולחן ערוך, אורח חיים, סימן תכ"ו, סעיף ב' וראו בהגהת הרמ"א שם.
↑  דבש לפי מערכת ד' אות ג'
↑  תלמוד בבלי, מסכת תענית, דף ה', עמוד ב'
↑  מסכת דרך ארץ זוטא א' ט'
↑  דוד המלך מבטל בעצמו גזירה בתורכיה, באתר מוקד תהילים ארצי
דקוריון (דרגה)

פסלון של פרש רומי מהמאה ה-1 לספירה; נמצא על קברו של קצין פרשים רומי במאה ה-19
דקוריון (בלטינית: decurio) הייתה דרגה בחיל הפרשים הרומי.
הצבא הרומי בתקופת הרפובליקה התיכונה התבסס בעיקר על חיל רגלים כבד, אולם לכל לגיון צורפו 300 פרשים. על פי פוליביוס, הפרשים חולקו ל-10 טורמות, כל אחת בת שלושים איש. אנשי הטורמה היו בוחרים מביניהם שלושה דקוריונים שהיו מפקדיהם. הבכיר מביניהם היה המפקד העליון, והשניים האחרים שימשו כסגניו.
בצבא הקיסרי השתנה הנוהג ולכל טורמה היה רק דקוריון אחד.
הערות שוליים

↑  פוליביוס, ספר שישי, 25.
ערך זה הוא קצרמרבנושא רומא העתיקה ובנושא צבא. אתם מוזמנים לתרום לוויקיפדיה ו.
דיאט קוקה-קולה

| --- | --- |

 סוג:  דיאט קולה
 יצרן:  חברת קוקה-קולה 
 מוצא:  ארצות הברית
 מועד הכנה ראשוני:  1982
 צבע:  כסף
 
דיאט קוקה-קולה (אנגלית Diet Coca-Cola או Diet Coke) הוא משקה קולה דל קלוריות פופולרי (בערך קלוריה אחת בפחית משקה, בהשוואה ל-142 קלוריות בפחית קוקה-קולה רגילה), המיוצר ומשווק ברחבי תבל על ידי חברת קוקה-קולה וזכייניה. משקאות קולה דלי קלוריות דומים מיוצרים ומשווקים גם על ידי חברות מתחרות.
היסטוריה

המשקה הוצג לראשונה בארצות הברית בשנת 1982, והיה למותג החדש הראשון של חברת קוקה-קולה מאז הציגה את הקוקה-קולה בשנת 1886. דיאט קוקה-קולה לא היה המשקה הראשון מסוגו. קדמו לו "דיאט רייט" (Diet Rite), אשר החל את דרכו כמשקה המסייע בהפחתת משקל ולא כמוצר להפצה נרחבת, משקה בשם "טאב" (TaB) מ-1963 ודיאט פפסי. חברת קוקה-קולה סירבה בהתחלה ליצור מותג חדש שיישא את שמה מחשש שהדבר יפגע במותג העיקרי שלה, אך לאחר שפפסי השיקה משקה קולה דל קלוריות ("דיאט פפסי"), הייתה זו אך שאלה של זמן עד שחברת קוקה-קולה הלכה בעקבותיה. כיום שולטות שתי החברות על שוק משקאות הקולה המוגזים הדיאטטיים ברוב העולם. ייצור המשקה והפצתו בישראל החלה בשנת 1985.
מותגים

בישראל, כמו באמריקה הצפונית ובארצות דוברות אנגלית, משווק המשקה תחת המותג "דיאט", ובקוויבק כ-"Coke Diète". ברוב מדינות אירופה ובאמריקה הלטינית מוצמד לו הכינוי "לייט" (Light), וביפן "קוקה-קולה ללא קלוריות". נוסף על הגרסה המקורית מופצות בישראל גרסת "דיאט קוקה-קולה לימון" ו-"דיאט קוקה-קולה נטול קפאין". במקומות אחרים בעולם קיימות גרסאות נוספות, כגון גרסה המומתקת עם סוכרלוז ("ספלנדה"), גרסה מועשרת בוויטמינים ("פלוס"), וגרסה בטעם דובדבן.
בשנת 2005 החלה חברת קוקה-קולה לשווק גרסה דלת קלוריות נוספת של קולה, בשם קוקה-קולה זירו.
מרכיבים ונושאים בריאותיים

דיאט קוקה-קולה אינו מיוצר לפי מתכון מותאם של קוקה-קולה, אלא לפי נוסחה שונה לחלוטין. הוא מכיל מי סודה, אספרטם, חומצה זרחתית, קפאין, חומצה ציטרית, צבע מאכל קרמל, אצסולפאם-K, חומרי טעם וריח (פוטסיום בנזואט), ופנילאלנין. המשקה אכן דל בקלוריות - בפחית דיאט קוקה-קולה יש כקלוריה אחת לעומת 142 קלוריות בכמות זהה של קוקה-קולה.
דיקסי דין

ויליאם ראלף דין (22 בינואר 1907 – 1 במרץ 1980) הידוע בכינויו דיקסי דין היה כדורגלן אנגלי אשר כבש 379 שערים בליגה האנגלית.
קריירה

דין החל את הקריירה בטרנמיר רוברס, שם כבש 27 שערים ב-30 הופעות. בשנת 1925 עבר דין לאברטון תמורת 3,000 פאונד, שם הגיע לשיאו שכבש ב-399 הופעות 349 שערים. בעונת 1927/28 כבש 60 שערים בעונה אחת, שיא שלא נשבר עד היום.
בעונת 1937/38 עבר לשחק בשורותיה של נוטס קאונטי שם כבש 3 שערים ב-9 הופעות. שנה לאחר מכן, עבר לשחק בסלייגו רוברס מאירלנד. דיקסי דין סיים את הקריירה בקבוצת הארסט מליגת מחוז צ'שייר.
נבחרת אנגליה

דין כבש 16 שערים ב-18 הופעות בנבחרת, מתוכם כבש פעמיים שלושער נגד נבחרת בלגיה ונבחרת לוקסמבורג.
פטירתו

ב-1 במרץ 1980 נפטר דין כתוצאה מהתקף לב, כשהוא בן 73, דקות לאחר סיום משחק הדרבי בגודיסון פארק מול ליברפול בו צפה.
דיקסי (רשת מרכולים)

| --- | --- |

 נתונים כלליים
 בורסה:  בורסת מוסקבה (22 ביוני 2018–DIXY) 
 תקופת הפעילות:  1992–הווה (כ־32 שנים) 
 חברת אם:  מגניט
 מיקום המטה:  מגדל מרקורי, מוסקבה
 ענפי תעשייה:  קמעונאות 
 מוצרים עיקריים:  מזון ומרצ'נדייז כללי
 הכנסות:  282,811,300,000 רובל רוסי (נכון ל־2017) 
 רווח תפעולי:  1,986,638,000 רובל רוסי (נכון ל־2016) 
 רווח:  −440,546,000 רובל רוסי (נכון ל־2016) 
 הון עצמי:  31,899,788,000 רובל רוסי (נכון ל־2016) 
 עובדים:  58,000 (נכון ל־2016) 
  
 www.dixy.ru/en/
 
חנות דיקסי במוסקבה
חנות דיקסי בריאזאן, מרכז רוסיה
דיקסי (ברוסית: Дикси) היא חברה קמעונאית רוסית, שהייתה רשת המזון השלישית בגודלה במדינה. החברה ממוסקבה וחברות הבת שלה התמחו במכירת מזון ומוצרים יומיומיים. דיקסי הייתה חברת בת של חברה בשם DKBR MEGA RETAIL GROUP LIMITED,‏ עד שהרשת נרכשה על ידי מגניט ביולי 2021.
המתחרות העיקריות שלה הן קבוצת X5 Retail, Metro Group, אושה, לנטה ואחרות.
היסטוריה

החברה הוקמה בשנת 1992 בסנקט פטרבורג והחלה את התרחבותה בשנת 1999 כאשר פתחה חנות במוסקבה ומשם החלה להתרחב לאזורים אחרים במדינה. היא מפעילה שלושה מותגים.
החברה נמחקה מבורסת מוסקבה בשנת 2017 וביולי 2021 עברה להעלות של רשת מגניט.
חנויות ונכסים

נכון לדצמבר 2018, לחברה היו 2,707 חנויות שכונתיות, סופרמרקטים וחנויות נוחות במוסקבה, פטרבורג וארבעה מחוזות פדרליים של רוסיה: מרכז, צפון מערב ואוראל וגם במחוז קלינינגרד, כולל:
2,537 חנויות דיקסי,
41 חנויות מינימרקטים והיפרמרקטים,
129 חנויות ויקטוריה
ב-755 יישובים ברוסיה.
לדיקסי היו 8 מרכזי הפצה המספקים מוצרים לחנויותיה באזורי המפתח והחזיקה גם בצי משאיות, שייעל את עלויות ההובלה ומבטיח משלוחים מהירים לחנויות.
הערות שוליים

↑  "Завершение процедур по объединению торговых сетей группы компаний «ДИКСИ», «Бристоль» и «Красное & Белое»". group.dixy.ru (ברוסית). נבדק ב-2019-11-27.
↑  "Сервер раскрытия информации". e-disclosure.ru. נבדק ב-5 ביוני 2019. {{cite web}}:  (עזרה)
↑  "Операционные результаты". group.dixy.ru. נבדק ב-2019-11-27.
דימיטרי פיטרס

דימיטרי פיטרס (בגרמנית: Dimitri Peters; נולד ב-4 במאי 1984 בגלג'אדן, ברית המועצות) הוא ג'ודוקא גרמני יליד רוסיה. מדליסט ארד מאולימפיאדת לונדון 2012.